दूर राज्यों से आए लोगों की तुलना में कुपवाड़ा की बहनों की व्याकुलता ज्यादा है। वे होटल के प्रबंधन से जुड़े स्टाफ और अडोस पड़ोस के लोगों से कश्मीरी में भी बातें करती हैं। पर इन बातों से कोई समाधान नहीं निकलता है। सुबह से शाम तक ये लोग हर घंटे यहां से निकलने के लिए किसी रास्ते के बारे में पता करना चाहती हैं। पर उन्हे कोई सकारात्मक जवाब नहीं मिलता है। कई बार ये उदास होकर रोना शुरू कर देती हैं। उन्हे रोता देख दूसरे लोग भी दुखी हो जाते हैं। कुछ समझदार लोग ढाढस बंधाने की कोशिश करते हैं पर सब बेकार।